Դավիթ Ղազարյան (զինվորական)

Դավիթ Վանիկի Ղազարյան (), ռազմական գործիչ, փոխգնդապետ, Արցախի հերոս (հետմահու)։

Կենսագրություն 
Դավիթ Ղազարյանը ծնվել է 1989 թվականի մայիսի 5-ին Արարատի մարզի Վեդի քաղաքում։ Ավարտել է Վեդիի թիվ 1 միջնակարգ դպրոցը, որից հետո՝ 2006 թվականին ուսումը շարունակել Վազգեն Սարգսյանի անվան ռազմական համալսարանում, որն էլ ավարտել է  2010 թվականին լեյտենանտի կոչումով և ծառայության անցել Արցախում։ 2016 թվականին մասնակցել է Քառօրյա պատերազմին։ 

Զոհվել է 44-օրյա պատերազմի մարտական գործողությունների ժամանակ։ 

Արցախի նախագահ Արայիկ Հարությունյանի կողմից Դավիթ Ղազարյանին հետմահու շնորհվել է Արցախի հերոս բարձրագույն կոչումը։

Անձնական կյանք 
Ամուսնացել է Հռիփսիմե Մայիլյանի հետ, 2014 թվականի նոյեմբերի 22֊ին, երկու երեխաների հայր էր։

Պարգևներ
 «ՀՀ ԶՈւ 20 տարի» մեդալ
 «Ծովակալ Հ.Ս. Իսակով» մեդալ
 «Անբասիր ծառայության համար» առաջին աստիճանի մեդալ
 «Վազգեն Սարգսյան» մեդալ
 «Մարտական ծառայություն» մեդալ
 «Երկրապահ Կամավորական միություն» մեդալ
 Արցախի Հանրապետության «Ոսկե արծիվ» շքանշան

Ծանոթագրություններ

Աղբյուրներ 
Դավիթ Գրիգորյան, Էդգար Մարկոսյան, Յուրա Ալավերդյան, Սերգեյ Շաքարյան, Դավիթ Ղազարյան. Արցախի նոր հերոսները

Արցախի հերոսներ
Քառօրյա պատերազմ
44-օրյա պատերազմի մասնակիցներ հայկական կողմից
Փոխգնդապետեր